Ц1ыфыр т1омэ ащ гупшысэу хатлъхьэрэр куоу щыт: ц1ыфэу ц1ыфыгъэ иным рыгъуазэу; ш1угъэмрэ дэхагъэмрэ афэлажьэу; щы1эныгъэр ыпэ лъызгъэк1уатэрэм икъэгъэлъэгъон ары тына1э зытетыдзэрэр. Сыд фэдизэу уахътэр зэхъок1ми, ц1ыфыгъэ шэпхъэ  лъагэхэр ары дунаир къэзгъэдэхэщтыр ык1и згъэ1орыш1эщтыр. Литературэми ары хигъэунэфык1ырэр: ц1ыфыгъэ шапхъэхэр зыщыщымы1эжь дунаим ц1ыфыр бэрэ тетыжьын ылъэк1ыщтэп, ар къыбгурымы1оуи ц1ыфык1эр уп1ун плъэк1ыщтэп.  Ащ пае лъэпкъым хихыгъэ ц1ыфыгъэ шэпхъэ хэшыпык1ыгъэхэм  уак1эрымык1эу уигъуазэхэзэ,  ыпэк1э улъык1отэныр пшъэрылъ шъхьа1эу щыт.